text: Ny asfalt på den sønderjyske motorvej
  08 april 2011 kl. 14.30
  På søndag den 10. april fortsætter Vejdirektoratet med at lægge asfalt mellem afkørsel 65 og 68 i det nordgående spor.
  Den gamle asfalt skal fræses af og skiftes ud med ny. Arbejdet kommer til at ske i nattetimerne fra kl. 18.00 til 06.00, og er formentlig slut den 6. maj.
  
  Kun et spor
  Vejarbejdet vil ske i etaper for at skabe mindst mulige gener. Mens der arbejdes ledes trafikken over i det sydgående spor og der vil kun være et farbart spor. 
  Den nye asfaltbelægning betyder længere levetid for vejen og en bedre og mere sikker kørsel. Sikkerheden skal være i top for både vejarbejdere og trafikanter. Derfor bliver hastighedsgrænserne sat ned på de strækninger, hvor arbejdet foregår.
  